Som følge av Tysklands gjenforening i 1990 ble DDRs militære styrker Nationale Volksarmee nedlagt, og materiellet og installasjonene ble da overtatt av Bundeswehr. Det aller meste av dette ble avhendet og nedlagt. Fra 1990-årene har Bundeswehr gjennomgått omorganiseringer, fra å være et stort, tradisjonelt territorialforsvar som hadde hovedfokus på en eventuell krig med Sovjetunionen, til økt fokus på deltagelse i internasjonale operasjoner utenfor NATOs kjerneområder.